**Občina Bohinj, Triglavska cesta 35, 4264 Bohinjska Bistrica,**

matična št. 5883415000, davčna št. SI 43302904,

ki jo zastopa župan Jože Sodja

(*v nadaljnjem besedilu: občina*)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek)

\_\_\_\_\_\_\_\_\_\_\_\_\_\_\_\_\_\_\_\_\_\_

(naslov)

(*v nadaljnjem besedilu: upravičenec*)

skleneta naslednjo

**POGODBO**

**o sofinanciranju obnove fasad na objektih v občini Bohinj**

**št. 4101-12/2025/\_\_**

**1. člen**

Pogodbeni stranki uvodoma ugotavljata:

* da je Občina Bohinj v Bohinjskih novicah ter na spletni strani Občine Bohinj dne 9.6.2025 objavila Javni razpis za sofinanciranje obnove fasad na objektih v občini Bohinj za leto 2025 (*v nadaljevanju: javni razpis*).
* da je upravičenec kandidiral na javnem razpisu,
* da je bilo vlogi, ki jo je vložil upravičenec, s sklepom št. 4101-12/2025/\_\_ z dne \_\_\_\_\_\_\_\_\_\_, ugodeno.

**2. člen**

Predmet te pogodbe je sofinanciranje obnove fasade na objektu z naslovom \_\_\_\_\_\_\_\_\_\_\_\_\_\_, katastrska občina \_\_\_\_, parcela \_\_\_\_, v skladu z Javnim razpisom.

**3. člen**

Občina je s sklepom št. 4101-12/2025/\_\_ z dne \_\_\_\_ upravičencu odobrila sredstva v višini do **\_\_\_\_\_\_ EUR.**

**4. člen**

Upravičenec je dolžan najkasneje do **17. novembra 2025** izvesti celotno obnovo fasade na objektu ter Občini Bohinj predložiti popolno končno poročilo o opravljenih delih z zahtevkom za izplačilo sredstev.

**Končno poročilo o opravljenih delih z zahtevkom za izplačilo** naj vsebuje vsaj podatke o upravičencu, fotokopije računov za izvedena dela, ki so predmet sofinanciranja in se glasijo na upravičenca, vsaj dve (2) barvni fotografiji fasade objekta po izvedenih delih obnove fasade ter opis izvedenih del.

V kolikor so bili računi že priloženi vlogi, jih pri končnem poročilu ni potrebno ponovno prilagati.

Dela morajo biti izvedena skladno s pridobljenimi soglasji ter oddano prijavo (npr. barva fasade).

**5. člen**

Sredstva iz 3. člena te pogodbe bodo nakazana upravičencu, po opravljenem terenskem ogledu zaključnih del obnove fasade Komisije, imenovane za ta postopek, oz. najkasneje do 31. decembra 2025, na račun upravičenca, TRR št. **\_\_\_\_\_\_\_\_\_\_\_\_\_\_\_\_**, odprt pri banki **\_\_\_\_\_\_\_\_\_.**

Sredstva so zagotovljena na proračunski postavki Občine Bohinj – PP 6787.

**6. člen**

Upravičenec se strinja, da ni upravičen do izplačila odobrenih sredstev v kolikor ne izvede investicije v celoti.

V primeru, da je investicija izvedena v nižji vrednosti, kot je znašala predračunska vrednost, se vrednost dodeljenih sredstev sorazmerno zniža.

Upravičenec se strinja, da se podatki o odobrenih in izplačanih sredstvih, ki so javnega značaja, lahko objavljajo. Občina skladno z Uredbo o posredovanju in ponovni uporabi informacij javnega značaja (Uradni list RS, št. [24/16](http://www.uradni-list.si/1/objava.jsp?sop=2016-01-0994) in 146/22) na spletni strani Občine Bohinj objavi prejemnike in višino prejetih sredstev ter zaključno poročilo o poteku in rezultatu porabljenih sredstev.

**7. člen**

Občina preverja namensko porabo sredstev po tej pogodbi, zato upravičenec soglaša, da lahko občina ter komisija, imenovana za ta postopek, v zvezi s tem dostopa na njegovo nepremičnino, kjer stoji objekt, fotografira in na druge načine dokumentira stanje pred, med in po izvedbi del, ki so predmet sofinanciranja.

**8. člen**

Če je prijavitelj ob oddaji vloge zamolčal resnična dejstva ali navajal neresnične podatke, ki vplivajo na dodelitev sredstev, ali bo sredstva porabil nenamensko ali v nasprotju s predpisi, vlogo in razpisom, mora sredstva v celoti vrniti, skupaj z zamudni obrestmi, ki tečejo od dneva izplačila sredstev do plačila.

**9. člen**

Skrbnik pogodbe s strani občine je Nataša Fujs, skrbnik s strani upravičenca pa **\_\_\_\_\_\_\_\_\_\_\_\_.**

**10. člen**

Pogodbeni stranki se dogovorita, da bosta vse spore iz te pogodbe reševali sporazumno, če pa to ne bo mogoče, dogovorita pristojnost Okrajnega sodišča v Radovljici.

**11. člen**

Pogodba stopi v veljavo, ko jo podpišeta obe pogodbeni stranki. Napisana je v treh izvodih, od katerih prejme Občina Bohinj dva (2) izvoda, upravičenec pa en (1) izvod.

|  |  |
| --- | --- |
| **UPRAVIČENEC:**  Datum podpisa:\_\_\_\_\_\_\_\_\_\_\_\_  (ime, priimek upravičenca)  Podpis: \_\_\_\_\_\_\_\_\_\_\_\_\_\_\_\_\_\_ | **OBČINA BOHINJ:**  Datum podpisa: \_\_\_\_\_\_\_\_\_\_\_\_  Podpis: \_\_\_\_\_\_\_\_\_\_\_\_\_\_\_\_\_\_\_ |